Ongelooflike oulike plek met lekker slaapplek en heerlike boerekos. Perfek vir 'n aand se rus na 'n lang dag op die pad.
Dit was ongelooflik om in 'n oulike winkeltjie in te stap wat ook die eetplek en ontvangs is van 'n baie oulike gastehuis. Die personeel was so vriendelik en kos uit die boonste rakke. Ons sien julle weer!
Ek kan nie ophou vertel van die heerlike verblyf by Kingwill's nie. Die kamers was ruim en netjies met yskoue sap en melk in die yskas. Koffie en beskuit is ook in die kamer. Ons was genooi om aan te sluit by hul buffet-ete vir die aand en wat 'n wonderlike ete! Mens dink terug aan tradisionele gekookte kos. Alles was uit die boonste rakke en die winkeltjie is verskriklik oulik! Baie dankie, ons sal beslis weer kom oornag.
Kingswill's Guest House bied 'n volledige diens en die integrasie van die winkel met die eetkamer en swembad se patio werk baie goed. Die atmosfeer is gemoedelik en die personeel baie vriendelik. Die geriewe voldoen aan alle behoeftes en die buffet-ete is 'n wenner! Werklik aangenaam en goed versorg.
Die aandete wat aangebied word deur die gastehuis was verseker 'n hoogtepunt - nuwe mense ontmoet, heerlik gekuier in 'n vriendelike gesellige atmosfeer. Die slaap-eenheid was baie goed beplan en daar is verseker aan die behoeftes van die gaste gedink. Sal verseker weer daar oornag.